Leksion 3
Talaga daw na Hale sa Dios an Maogmang Bareta?
1. Siisay an Autor kan Biblia?
An maogmang bareta na an mga tawo mabubuhay sagkod lamang sa daga nakasurat sa Biblia. (Salmo 37:29) An Biblia kompuesto nin 66 na saradit na libro. Naggamit an Dios nin mga 40 maimbod na lalaki tanganing isurat iyan. An enot na limang libro isinurat ni Moises mga 3,500 na taon na an nakaagi. An huring libro isinurat ni apostol Juan labing 1,900 na taon na an nakaagi. Kiisay na mga ideya an isinurat kan mga kagsurat sa Biblia? An Dios nakikomunikar sa mga kagsurat paagi sa banal na espiritu nia. (2 Samuel 23:2) Isinurat ninda an kaisipan nin Dios, bakong an saindang kaisipan. Kaya, si Jehova an Autor kan Biblia.
2. Paano kita nakakasegurado na totoo an Biblia?
Aram niato na an Biblia hale sa Dios huli ta eksaktong ihinula kaiyan nin detalyado an mangyayari sa maabot. Mayo nin tawo na makakagibo kaiyan. (Josue 23:14) Solamenteng an Dios na Makakamhan sa Gabos an may kakayahan na mahiling nin eksakto kun ano an puturo nin katawohan.
Aasahan niato na talagang daing kaagid an sarong libro na hale sa Dios. Binilyon na kopya kan Biblia an ikinadistribwir na sa ginatos na lenguahe. Dawa ngani suanoy na, an Biblia kaoyon kan probadong siensia. Siring man, an 40 kagsurat kaiyan mayong kontradiksion sa lambang saro. * Apuera kaiyan, an sinasabi kan Biblia dapit sa pagkamoot malinaw na nagpapahiling na iyan hale nanggad sa Dios, asin sagkod ngonyan may puersa iyan na bagohon an buhay nin mga tawo para sa ikakarahay. An mga katunayan na ini nakakakombensir sa minilyon na an Biblia Tataramon nin Dios.
3. Manongod sa ano an Biblia?
Iyan nakasentro sa maogmang bareta na an Dios may mamomoton na katuyohan para sa katawohan. Ipinapaliwanag kaiyan kun paano nawara an pribilehio nin tawo na mabuhay sa paraisong daga sa kapoonpooni kan kasaysayan asin kun paano iyan ibabalik sa katapustapusi.
An Tataramon nin Dios igwa man nin mga ley, prinsipyo, asin sadol. Dugang pa, nakasurat dian an kasaysayan dapit sa pagtratar nin Dios sa katawohan—kasaysayan na naghahayag kan personalidad nia. Huli kaini, matatabangan ka kan Biblia na mamidbid an Dios. Ipinapaliwanag kaiyan kun paano ka magigin katood nia.
4. Paano mo masasabotan an Biblia?
Matatabangan ka kan brosyur na ini na masabotan iyan paagi sa paggamit kan pamamaagi ni Jesus. Naggamit sia nin mga teksto asin ipinaliwanag an kahulogan kan ‘mga Kasuratan.’
An maogmang bareta hale sa Dios mas kawiliwili kisa sa ibang mga bagay. Pero, may mga dai interesado dian, asin ikinakauyam pa ngani iyan nin iba. Alagad, dai ka dapat pangluyahan nin boot. An saimong paglaom na mabuhay nin daing katapusan nakadepende sa pakamidbid mo sa Dios.
^ par. 7 Hilingon an brosyur na Sarong Libro Para sa Gabos na Tawo.
Aramon Pa nin Urog
MAOGMANG BARETA HALE SA DIOS!
Paano Kita Nakakasigurado na Totoo an Bibliya?
Kun an Diyos an awtor kan Bibliya, dai iyan dapat mapantayan nin ibang libro na isinurat kasuarin man.
Ano Man Nanggad an Itinotokdo kan Biblia?
An Biblia
—Sarong Libro na Gikan sa Dios
Paano makakatabang an Bibliya na makayanan mo an saimong mga problema? Taano ta makakapagtiwala ka sa mga hula kaiyan?
Ano Man Nanggad an Itinotokdo kan Biblia?
Ano an Katotoohan Manongod sa Dios?
Sa hiling mo, personal daw na nagmamalasakit saimo an Diyos? Aramon an saiyang personalidad asin kun paano ka magigin harani sa saiya.
pag_Latn tgl_Latn war_Latn war_Latn war_Latn war_Latn war_Latn war_Latn tgl_Latn war_Latn war_Latn war_Latn tgl_Latn ceb_Latn quy_Latn tgl_Latn war_Latn tgl_Latn war_Latn war_Latn ceb_Latn tgl_Latn war_Latn war_Latn tgl_Latn